દિલ્હી પોલીસે હાઇ પ્રોફાઇલ સેક્સ રેકેટ ચલાવવા માટે એક ઇચ્છાધારી બાબાની ધરપકડ કરી છે. દિલ્હીના ઇચ્છાધારી બાબા સ્વામી ભીમાનંદ મહારાજ અને તેમની મહિલા સાથીની પોલીસે ધરપકડ કરી છે. સુત્રોની પ્રાપ્ત માહિતી મુજબ ઇચ્છાધારી નામથી જાણીતા સ્વામી ભીમાનંદને દિલ્હી ક્રાઇમ બ્રાંચે પકડીને અમર કોલોની પોલીસ સ્ટેશન લઇ ગઇ છે. પોલીસનું કહેવું છે કે ભીમાનંદ મહારાજ યુપીના ચિત્રકૂટના ચમરૌહા ગામના નિવાસી છે. અને તેમની પર દેહ વેપારનો આરોપો લાગી ચૂક્યા છે. આ વખતે તેમની અટક આઇઆરટીસીમાં નોકરી આપવાનું કહી એક મહિલા જોડેથી 30 લાખ રૂપિયા ઠગાવવા માટે થઇ છે. પીડિતા ઋતુએ જણાવ્યું કે તેને સ્વામીએ નોકરી આપવાનું કહી 30 લાખ રૂપિયા લીધા છે. સાથે જ તેના ભાઇને પણ આવી જ લાલચ આપી પૈસાની ઠગાઇ કરી છે.